stanford-oval/wikipedia huggingface dataset:
Aryylihiilivetyreseptori
AhR:n aktiivisuuteen vaikuttavat ligandit > Eksogeeniset, luonnolliset ligandit

Ah-reseptorille on löydetty myös luonnollisia ligandeja. Samoin kuin synteettisissä ligandeissa, myös luonnollisissa ligandeissa on aryyliryhmä.
Tryptofaani on monien Ah-reseptorin ligandien esiaste. Eliöiden entsyymit ja UV-säteily synnyttävät tryptofaanista luonnollisia ligandeja. Tryptofaanin johdannainen on muun muassa indoli-3-karbinoli (I3C), josta happamissa olosuhteissa, esimerkiksi mahalaukussa, muodostuu vielä voimakkaampaa Ah-reseptorin ligandia, indolo[3,2-b]karbatsolia (ICZ). Indolo-3-karbinolia esiintyy mm. kaalisuvun kasveissa. Monet karotenoidit ovat Ah-reseptorin luonnollisia ligandeja. Tällaisia ovat esimerkiksi β-Apo-8’-karotenaali, canthaxanthiini ja astaxanthiini, mutta eivät esimerkiksi β-karoteeni ja A-vitamiini.
Joillakin luonnollisilla ligandeilla on havaittu antagonistinen vaikutus Ah-reseptoriin. Erityisesti flavonoidien vaikutus on usein antagonistinen, ja jopa ravinnosta saatavat määrät riittävät vaimentamaan dioksiinin vaikutusta.
AhR:n aktiivisuuteen vaikuttavat ligandit > Endogeeniset ligandit

Ah-reseptorin on havaittu aktivoituvan tietyissä tilanteissa ilman, että kokeessa on ollut läsnä eksogeenisiä ligandeja. Lisäksi Ah-reseptorin puute vaikuttaa negatiivisesti yksilönkehitykseen. Tällä perusteella on päätelty, että Ah-reseptorilla olisi myös endogeenisiä eli sisäsyntyisiä ligandeja.
Erään todettujen endogeenisten ligandien ryhmän muodostavat tryptofaani ja endogeeniset tryptofaanin johdokset kuten tryptamiini, indolietikkahappo, kyneuriniinit, indigo ja indirubiini. Kolmen ensin mainitun yhdisteen pitoisuudet ovat normaalisti hyvin pienet ja kohoavat vain joidenkin sairauksien yhteydessä. Indirubiinia sitä vastoin saattaa olla ihmisen seerumissa jatkuvasti riittävästi aiheuttamaan vasteen. FiXL on Ah-reseptorin sukulaisproteiini, jonka koentsyyminä toimii hemiryhmä. Hemiryhmä kiinnittyy FixL:ään vastaavaan kohtaa kuin ligandit Ah-reseptoriin. Siksi ei liene ihme, että hemiryhmän hajoamistuote, bilirubiini, on yksi Ah-reseptorin endogeenisistä ligandeista. Ah-reseptorin aktivoituminen säätelee positiivisesti sytokromi P450:n tuotantoa ja sytokromi P450 hajottaa bilirubiinia, mikä synnyttää takaisinkytkentäsysteemin.
Reseptorin evoluutio

Käsitystä Ah-reseptorista on syventänyt sen evoluution selvittäminen. Ah-reseptoria ja sen sukulaisproteiineja esiintyy useissa pääjaksoissa, muun muassa sukkulamadoissa, nilviäisissä ja selkäjänteisissä, minkä perusteella Ah-reseptorin synty voidaan ajoittaa vähintään 970 miljoonan vuoden taakse.
C. elegans -sukkulamadon AhR vastaa hermosolujen kehityksestä ja banaanikärpäsen (D. melanogaster) AhR ohjaa tuntosarvien ja raajojen kehitystä. Näiden lajien Ah-reseptorit eivät kuitenkaan sido TCDD:tä, joten voidaan päätellä, että Ah-reseptorin alkuperäinen merkitys on liittynyt yksilönkehitykseen. Myös hiirillä, joilta on poistettu AhR-geeni, on havaittu maksan ja immuunijärjestelmän epänormaalia kehittymistä sekä sydämen liikakasvua.
Selkärankaisten AhR-perheeseen kuuluu kaikkiaan kolme eri Ah-reseptoria, jotka ovat syntyneet geenin tai koko genomin kahdentumisen kautta. Rustokaloilla (Chondrichthyes) ja luukaloilla (Osteichthyes) on kaksi geenejä aktivoivaa Ah-reseptoria, AhR1 ja AhR2, jotka ovat muodostuneet 410–450 miljoonaa vuotta sitten. Näistä AhR2 on kaloilla aktiivisempi ja AhR1 vastaa muun muassa nisäkkäiden Ah-reseptoria. Nisäkkäiltä ja ilmeisesti muiltakin tetrapodeilta AhR2 on kadonnut evoluution myöhemmässä vaiheessa.
Kolmas AhR-perheen proteiini on AhR-repressori (AhRR). AhRR muodostaa dimeerin Arnt:n kanssa ja sitoutuu DRE-sekvensseihin mutta ei aktivoi geenin ekspressiota, mihin perustuu sen repressiivisyys.
Kyky sitoa TCDD:tä on ilmestynyt selkäjänteisissä 410–500 miljoonaa vuotta sitten suikulaisten (Cephalochordata) haarautumisen jälkeen ennen rustokalojen syntymistä. On spekuloitu, että luonnossa syntyneiden halogenoitujen aromaattisten ilmestyminen vesiin on saattanut vaikuttaa Ah-reseptorin kehitykseen.
Kaaviokuva AhR:n liikkeistä solussa
Ah-reseptorin toiminnalliset domeenit
2,3,7,8-tetrakloori-p-dioksiini on erittäin myrkyllinen HAH-yhdiste.
AhRR-, Ahr1- ja AhR2-geenien syntyminen geenin kahdentumisen kautta. Kuvan luvut kertovat haarautumisajankohdan miljoonaa vuotta sitten.
Compute Express Link

Compute Express Link (CXL) on suorittimen, muistin ja kiihdytinlaitteiden välinen avoimen standardin väyläkytkentä, jota kehittää CXL Consortium. Ratkaisu pyrkii korkeaan kaistanleveyteen ja alhaiseen latenssiin. 
CXL rakentuu PCI Express -linkin päälle. Käyttökohteita ovat muun muassa älykkäät verkkokortit, grafiikkasuoritinkortit ja tallennusmedialaitteet.
CXL Consortium ja Gen-Z Consortium ovat ilmoittaneet yhteistyöstä.
Aiheesta muualla

https://www.computeexpresslink.org
Bayernhymne

Paavi Benedictus XVI laulamassa Bayernhymneä Münchenissä vuonna 2006
Bayernhymne on Etelä-Saksassa sijaitsevan Baijerin osavaltion virallinen hymni, jonka on sanoittanut Michael Öchsner ja säveltänyt Konrad Max Kunz vuonna 1860.
Öchsnerin alkuperäinen runo käsitti kolme säkeistöä, mutta nykyään vain kaksi ensimmäistä ovat virallisia.
Teksti

1. Gott mit dir, du Land der Bayern, 

deutsche Erde, Vaterland! 

Über deinen weiten Gauen 

ruhe seine Segenshand! 

|: Er behüte deine Fluren, 

schirme deiner Städte Bau 

Und erhalte dir die Farben 

seines Himmels, weiß und blau! :|
2. Gott mit dir, dem Bayernvolke, 

dass wir, uns'rer Väter wert, 

fest in Eintracht und in Frieden 

bauen uns'res Glückes Herd! 

|: Dass mit Deutschlands Bruderstämmen 

einig uns ein jeder schau 

und den alten Ruhm bewähre 

unser Banner, weiß und blau! :|
(Öchsnerin runon kolmas säkeistö)
3. Gott mit ihm, dem Bayern-König, 

Segen über sein Geschlecht! 

Denn mit seinem Volk im Frieden 

Wahrt er dessen heilig Recht! 

Gott mit Ihm, dem Landesvater, 

Gott mit uns in jedem Gau, 

Gott mit dir, du Land der Bayern, 

Deutsche Heimat Weiß und Blau.
Eri versioita hymnistä

Joseph Maria Lutzin versio 1948
1. Gott mit dir, du Land der Bayern, 

Heimaterde, Vaterland! 

Über deinen weiten Gauen 

Walte seine Segenshand! 

|: Er behüte deine Fluren, 

schirme deiner Städte Bau 

Und erhalte dir die Farben 

deines Himmels, weiß und blau! :|
2. Gott mit uns, dem Bayernvolke, 

Wenn wir, unsrer Väter wert, 

Stets in Eintracht und in Frieden 

Bauen unsres Glückes Herd; 

|: Dass vom Alpenland zum Maine 

Jeder Stamm sich fest vertrau 

Und die Herzen freudig eine 

Unser Banner, weiß und blau! :|
3. Gott mit uns und Gott mit allen, 

Die der Menschen heilig Recht 

Treu beschützen und bewahren 

Von Geschlechte zu Geschlecht. 

|: Frohe Arbeit, frohes Feiern, 

Reiche Ernten jedem Gau! 

Gott mit dir, du Land der Bayern 

Unterm Himmel, weiß und blau! :|
Toinen versio Öchsneriltä
Für Bayern
Gott mit dir, du Land der Bayern, 

Deutsche Erde, Vaterland! 

Über deinen weiten Gauen 

Ruhe Seine Segenshand! 

Er behüte deine Fluren, 

Schirme deiner Städte Bau 

Und erhalte dir die Farben (und der Himmel dir erhalte) 

Seines (Gottes) Himmels Weiß und Blau!(seine Farben Weiß und Blau!)
Gott mit uns, dem Bayernvolke, 

Dass wir, unserer Väter wert, 

Fest in Eintracht und in Frieden 

Bauen unseres Glückes Herd! 

Dass mit Deutschlands Bruderstämmen [dass in Not und in Gefahren](dass der Freund da Hilfe finde,) 

Einig uns der Gegner schau 

Und den alten Ruhm bewähre 

Unser Banner Weiß und Blau.
Gott mit ihm, dem Bayer-König! 

Segen über sein Geschlecht! (Vater Max aus Wittelsbach) 

Denn mit seinem Volk in Frieden (über seinem Hause wölbe) 

Wahrt er dessen heilig Recht. (sich des Himmels schirmend Dach) 

Gott mit ihm, dem Landesvater!(Gott erhalte uns den Herrscher,) 

Gott mit uns in jedem Gau! (Volkes Glück in jedem Gau! 

Gott mit dir, du Land der Bayern,(reiner Sitte, deutscher Treue) 

Deutsche Heimat Weiß und Blau! (ew'ge Farben Weiß und Blau!)
Aiheesta muualla

Hymni (mp3) (Arkistoitu – Internet Archive)
Die Bayernhymne
Apulia

| Apulia Puglia |
| --- | --- |

 Lippu:  Vaakuna
 Sijainti
Valtio:  Italia
Maakuntia ja metropolikaupunkeja:  5 + 1
Kuntia:  258
Hallinto:  
 – hallinnollinen keskus:  Bari
 – Presidentti:  Michele Emiliano
Pinta-ala:  19 366 km²
Väkiluku (2015):  4 077 166 (8.)
 – väestötiheys:  211 as./km²
BKT (2016):  72 mrd. € (9.) 
 – asukasta kohti:  17 800 € (18.) 
 
Alueen kotisivut
Apulia (ital. Puglia, lat. Apulia) on yksi Italian hallinnollisista alueista maan kaakkoisosassa Adrian- ja Joonianmerten rannikolla. Voidaan sanoa, että Apulian alue kattaa "Italian saappaan korko- ja pohjeosat".
Maantiede

Apulian erottaa Adrianmeren vastakkaisella rannalla olevasta Albaniasta kapeimmillaan alle sata kilometriä leveä Otrantonsalmi. Alue on varsin alavaa aivan pohjoisimpia osia lukuun ottamatta.
Alueen pääkaupunki ja suurin kaupunki on Bari. Apulia koostuu viidestä maakunnasta ja yhdestä metropolikaupungista, joissa on yhteensä noin 4,1 miljoonaa asukasta:
| Maakunta / metropolikaupunki | Pääkaupunki | Väkiluku 31> 12.2015 |
| --- | --- | --- |
| Barin metropolikaupunki | Bari | 1 263 820 |
| Barletta-Andria-Trani | Barletta/Andria/Trani | 393 534 |
| Brindisin maakunta | Brindisi | 398 661 |
| Foggian maakunta | Foggia | 630 851 |
| Leccen maakunta | Lecce | 804 239 |
| Taranton maakunta | Taranto | 586 061 |
| Apulia yhteensä | Bari | 4 077 166 |
Muita Apulian kaupunkeja ovat muun muassa Francavilla Fontana, Manduria, Monopoli ja San Giovanni Rotondo.
Historia

Monet merenkulkijakansat ovat vuosisatojen kuluessa pysähtyneet Apuliassa. Sitä ovat hallinneet kreikkalaiset, roomalaiset, gootit, langobardit, Bysantti, normannit, turkkilaiset ja venetsialaiset. Rooman valtakunnan aikana Apulia oli osa Regio II Apulia et Calabrian aluetta ja myöhemmin Apulia et Calabrian provinssia.
Apulia liittyi Italian kuningaskuntaan 1861. Alueen rakennuskannassa näkyy itäisiä vaikutteita menneiden hallitsijoiden ajoilta.
Talous

Apulian osuus Italian bruttokansantuotteesta oli vuonna 2016 4,3 prosenttia. Asukasta kohden bruttokansantuote oli 64 prosenttia koko maan keskiarvosta, kolmanneksi alhaisin Calabrian ja Sisilian jälkeen (17 800 € v. 2016). Maatalouden ja palvelusektorin osuus bruttokansantuotteesta oli yli Italian keskiarvon. Teollisuus tuottaa muun muassa elintarvikkeita, tekstiilejä ja huonekaluja. Vuosina 2007–2013 Apulian talouskasvu oli nopeampaa kuin muualla Etelä-Italiassa.
Apulia on Italian tuottoisimpia viinintuotantoalueita, jolla tuotetaan useimpina vuosina lähes miljardi litraa (liki 10 milj. hehtolitraa) viinejä. Valtaosa tuotannosta on perusviinejä, sillä viinistä alle 10 prosenttia on DOCG- tai DOC-luokiteltuja viinejä. Tunnetuin apulialainen viini lienee punaviini primitivo, kuten Primitivo di Manduria DOC, jonka raaka-aineesta vähintään 85 prosenttia on Primitivo-rypälettä. Viljellyimmät rypälelajikkeet ovat Sangiovese (15 % vuonna 2017), Primitivo (14 %), Negroamaro (14 %) ja Trebbiano (13 %).
Liikenne

Apuliassa on kattava maantieverkko, mutta rautatiet ovat jääneet vähemmälle huomiolle etenkin alueen eteläosissa. Aluetta palvelevat moottoritiet A14 ja A16. Apuliassa on kaksi kansainvälistä lentokenttää: Karol Wojtyłan lentoasema Barissa ja Brindisin lentoasema.
Kulttuuri > Nähtävyyksiä

Alberobellon kivitalot ja Castel del Monten linna ovat Apulian maailmanperintökohteet.
Kulttuuri > Ruokakulttuuri

Apulialaiseen keittiöön kuuluvat olennaisena osana etenkin kala ja äyriäiset, korvien näköiset orecchiette-pastat sekä erilaiset vihannekset. Alueella tuotetaan runsaasti oliiviöljyä, tomaattia ja viiniä.
Kuvia

Castel del Monte
Alberobellon trullitalot
Ostunin keskiaikainen kaupunki
Torre Sant'Andrea
Orrecchiettea tomaattikastikkeen kera
Aiheesta muualla

Kuvia tai muita tiedostoja aiheesta Apulia Wikimedia Commonsissa
Apulian maakunnat ja metropolikaupunki.
Noin 330 000 asukkaan Bari on Apulian hallinnollinen keskus. Kuvassa Barin satama.
Chōyō

| Chōyō / 朝陽 |
| --- | --- |
 Chōyō

Aluksen vaiheet
Rakentaja:  Alankomaat
Laskettu vesille:  1856
Palveluskäyttöön:  toukokuu 1858
Poistui palveluskäytöstä:  upposi 11. toukokuuta 1869
Chōyō (jap. 朝陽) oli puurunkoinen kuunaritakiloitu alus, joka oli Alankomaiden lahja Tokugawa-shōgunaatin perustamalle Nagasakin laivaston koulutuskeskukselle toukokuussa 1858.
Valmistus

Alus laskettiin vesille vuonna 1856 Alankomaissa, ja se luovutettiin uusille omistajille Japanissa lokakuussa 1858 nimellä Edo. Alus nimettiin Chōyōksi ja se luokiteltiin korvetiksi.
Palvelus

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Japanese warship Chōyō
Alus osallistui Boshin-sotaan keisarillisten puolella. Se oli 11. toukokuuta 1869 mukana Hakodaten taistelussa, jossa kapinallisten alus Banryū upotti sen. Chōyō tuhoutui räjähdyksessä, joka surmasi 73 miehistönjäsentä. Aluksen päällikkö Nakamuta Kuranosuke kuitenkin pelastui.
Käännös suomeksi
DVU

DVU tarkoittaa seuraavia:
Deutsche Volksunion, saksalainen puolue
Ukrainan valtion kirjankustantamo, ukr. Державне видавництво України, ДВУ, DVU
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DVU”, voi hakea sivunnimihaulla, laajalla sivunnimihaulla tai tekstihaulla.
Annie-gaala 2009

Annie-gaala 2009 oli 36. kertaa järjestetty palkintogaala, jossa Yhdysvaltain ASIFA-Hollywood jakoi Annie-palkinnot vuoden 2009 parhaille animaatioille. Gaala järjestettiin 30. tammikuuta UCLA Royce Hallissa Los Angelesissa, Kaliforniassa.
Elokuva Kung Fu Panda keräsi kymmenen palkintoa, jolla se oli gaalan menestynein elokuva.
Ehdokkaat ja voittajat

Pääluokkien ehdokkaat ja voittajat (lihavoituna):
Ehdokkaat ja voittajat > Paras elokuva

Bolt
Kung Fu Panda
$9.99
WALL•E
Waltz with Bashir
Ehdokkaat ja voittajat > Paras suoraan videolle julkaistu elokuva

Batman: Gothamin ritari
Christmas Is Here Again
Futurama: Moniniskainen monsteri
Oikeuden Puolustajat: Uusi rintama
Pieni merenneito 3: Arielin tarina
Ehdokkaat ja voittajat > Paras lyhytanimaatio

Glago’s Guest
Hot Dog
Preto
Sebastian’s Voodoo
Wallace & Gromit: A Matter of Loaf and Death
Ehdokkaat ja voittajat > Paras animaatiomainos

Giant Monster
Long Legs Mr. Hyde
Rotofugi: The Collectors
Sarah
United Airlines “Heart”
Ehdokkaat ja voittajat > Parhaan televisiosarjan Annie-palkinto

Kukkulan kuningas
Moral Orel
Finias ja Ferb
Robot Chicken: Star Wars Episode II
Simpsonit
Ehdokkaat ja voittajat > Paras lasten televisiosarja

A Miser Brothers Christmas
Avatar
Foster's Home for Imaginary Friends
The Mighty B!
Underfist: Halloween Bash
Ehdokkaat ja voittajat > Paras videopeli

Dead Space
Kung Fu Panda
WALL•E
Ehdokkaat ja voittajat > Parhaan animaatioefektin Annie-palkinto

Alen Lai – Horton
Li-Ming Lawrence Lee – Kung Fu Panda
Fangwei Lee – Madagascar 2
Kevin Lee – Bolt
Enrique Vila – WALL•E
Ehdokkaat ja voittajat > Parhaan elokuvan hahmoanimoinnin Annie-palkinto

James Baxter – Kung Fu Panda
Jeff Gabor – Horton
Philippe Le Brun – Kung Fu Panda
Victor Navone – WALL•E
Dan Wagner – Kung Fu Panda
Ehdokkaat ja voittajat > Parhaan televisiosarjan hahmoanimoinnin Annie-palkinto

Sandro Cleuzo – Secrets of the Furious Five
Joshua A. Jennings – Robot Chicken: Star Wars Episode II
Pierre Perifel – Secrets of the Furious Five
Ehdokkaat ja voittajat > Parhaan elokuvan hahmosuunnittelun Annie-palkinto

Valerie Hadida – Igor
Sang Jun Lee – Horton
Nico Marlet – Kung Fu Panda
Ehdokkaat ja voittajat > Parhaan televisiosarjan hahmosuunnittelun Annie-palkinto

Bryan Arnett – The Mighty B!
Ben Balistreri – Foster's Home for Imaginary Friends
Sean Galloway – Hämmästyttävä Hämähäkkimies
Jorge Gutierrez – El Tigre
Nico Marlet – Secrets of the Furious Five
Ehdokkaat ja voittajat > Parhaan elokuvanohjauksen Annie-palkinto

Sam Fell & Rob Stevenhagen – The Tale Of Despereaux
Ari Folman – Waltz with Bashir
Tatia Rosenthal – $9.99
John Stevenson & Mark Osborne – Kung Fu Panda
Andrew Stanton – WALL•E
Ehdokkaat ja voittajat > Parhaan televisiosarjanohjauksen Annie-palkinto

Bob Anderson – Simpsonit
Joaquim Dos Santos – Avatar
Craig McCracken & Rob Renzetti – Foster's Home for Imaginary Friends
Chris McKay – Moral Orel
Alan Smart – Paavo Pesusieni
Ehdokkaat ja voittajat > Parhaan elokuvanmusiikin Annie-palkinto

Kevin Manthei – Batman: Gothamin ritari
John Powell – Horton
Max Richter – Waltz with Bashir
William Ross – The Tale Of Despereaux
Hans Zimmer & John Powell – Kung Fu Panda
Ehdokkaat ja voittajat > Parhaan televisiosarjanmusiikin Annie-palkinto

Carl Finch & Brave Combo – Click and Clack’s
Henry Jackman, Hans Zimmer & John Powell – Secrets of the Furious Five
Kevin Kiner – Star Wars: The Clone Wars
Guy Moon – Back at the Barnyard
Guy Michelmore – Growing Up Creepie
Ehdokkaat ja voittajat > Parhaan elokuvantuotantosuunnittelun Annie-palkinto

Ralph Eggleston – WALL•E
Paul Felix – Bolt
Tang Heng – Kung Fu Panda
Evgeni Tomov – The Tale Of Despereaux
Raymond Zibach – Kung Fu Panda
Ehdokkaat ja voittajat > Parhaan televisiosarjantuotantosuunnittelun Annie-palkinto

Andy Harkness – Glago’s Guest
Tang Heng – Secrets of the Furious Five
Seonna Hong – The Mighty B!
Dan Krall – Chowder
Raymond Zibach – Secrets of the Furious Five
Ehdokkaat ja voittajat > Parhaan elokuvan kuvasuunnitelman Annie-palkinto

Alessandro Carloni – Kung Fu Panda
Ronnie Del Carmen – WALL•E
Joe Mateo – Bolt
Jen Yuh Nelson – Kung Fu Panda
Rob Stevenhagen – The Tale Of Despereaux
Ehdokkaat ja voittajat > Parhaan animaatiosarjan kuvasuunnitelman Annie-palkinto

Butch Hartman – Fairly Odd Parents
Andy Kelly – Ni Hao, Kai-Lan
Andy Schuler – Secret of the Furious Five
Eddie Trigueros – The Mighty B!
Chris Williams – Glago’s Guest
Ehdokkaat ja voittajat > Parhaan elokuvan ääninäyttelyn Annie-palkinto

Ben Burtt – WALL•E
Dustin Hoffman – Kung Fu Panda
James Hong – Kung Fu Panda
Ian McShane – Kung Fu Panda
Mark Walton – Bolt
Ehdokkaat ja voittajat > Parhaan televisiosarjan ääninäyttelyn Annie-palkinto

Ahmed Best – Robot Chicken: Star Wars Episode II
Seth MacFarlane – Family Guy
Dwight Schultz – Chowder
Ehdokkaat ja voittajat > Parhaan elokuvan käsikirjoituksen Annie-palkinto

Jon Aibel & Glenn Berger – Kung Fu Panda
Etan Cohen, Eric Darnell & Tom McGrath – Madagascar 2
Ari Folman – Waltz with Bashir
Cinco Paul & Ken Daurio – Horton
Ehdokkaat ja voittajat > Parhaan televisiosarjan käsikirjoituksen Annie-palkinto

Joel H. Cohen – Simpsonit
Scott Kreamer – El Tigre
Paul McEvoy & Todd Berger – Secrets of the Furious Five
Tom Root, Douglas Goldstein, Hugh Davidson, Mike Fasolo, Seth Green, Dan Milano, Matthew Senreich, Kevin Shinick, Zeb Wells, Breckin Meyer – Robot Chicken: Star Wars Episode II
Chris Williams – Glago’s Guest
Juried palkinnot > Winsor McCay -palkinto

Mike Judge
John Lasseter
Nick Park
Juried palkinnot > June Foray -palkinto

Bill Turner
Juried palkinnot > Sertifikaatti ansio

Amir Avni
Mike Fontanelli
Kathy Turner
Alex Vassilev
Classic Radio

Classic Radio oli Suomessa vuosina 1992–2009 toiminut klassiseen musiikkiin erikoistunut radioasema, joka toimi vuosina 1994–2004 nimellä Classic FM. Alkuperäinen nimi palautui 1. huhtikuuta 2004. Kanava aloitti toimintansa Helsingissä vuonna 1992 perinteisenäselvennä radioasemana. Vuonna 2008 aseman omistus siirtyi Metroradio Finlandilta 4Radio Oy:lle. Classic Radiolla oli käytössään osavaltakunnallinen toimilupa.
Marraskuussa 2008 taustayhtiön toimitusjohtaja tuomittiin törkeästä petoksesta ja seuraavan vuoden elokuussa radiokanava menetti toimilupansa. Myöhemmin radioasema ilmoitti siirtyvänsä pelkästään internetin kautta kuunneltavaksi nettiradioasemaksi. Kanavan lähetykset päättyivät myös internetissä 17. marraskuuta 2009. Vuonna 2009 Kustannusosakeyhtiö Koivuniemi haki Classic Radiolta vapautunutta toimilupaa.
Aiheesta muualla

Rondo classic radioaseman kotisivu (Arkistoitu – Internet Archive)
Chūyō

| Chūyō / 冲鷹 |
| --- | --- |
 Chūyō

Aluksen vaiheet
Rakentaja:  Mitsubishi, Nagasaki
Kölinlasku:  9. toukokuuta 1938
Laskettu vesille:  20. toukokuuta 1939
Palveluskäyttöön:  25. marraskuuta 1942
Tekniset tiedot
Uppouma:  18 120 t (standardi) 19 800 t (kuormattu)
Pituus:  173,7 m (vesiraja) 180,4 m (kokonaispituus)
Leveys:  22,5 m
Syväys:  7,74 m
Koneteho:  25 200 shp (18,8 MW)
Nopeus:  21 solmua
Miehistöä:  850
Aseistus
Aseistus:  8 × 127 mm/40 type 89 -ilmatorjuntatykkiä 30 × 25 mm/60 type 96 -ilmatorjuntatykkiä 27 lentokonetta
Chūyō (jap. 冲鷹) oli keisarillisen Japanin laivaston vuonna 1942 palvelukseen otettu Taiyō-luokan saattuetukialus toisessa maailmansodassa.
Valmistus

Matkustaja-alus Nittamarun (jap. 新田丸) tilasi Nippon Yusen Kaisha Mitsubishin Nagasakin telakalta ja sen köli laskettiin 9. toukokuuta 1938. Alus laskettiin vesille 20. toukokuuta 1939.
Aluksen muutostyöt saattuetukialukselle aloitettiin 1. heinäkuuta 1942 Kuren telakalla  ja samalla aluksen muutostöistä vastaavaksi upseeriksi nimettiin Okura Tomasaborou. Työt saatiin päätökseen 25. marraskuuta. Alus nimettiin Chūyōksi ja se liitettiin yhdistyneeseen laivastoon Tomasaboroun jatkaessa aluksen päällikkönä.
Palvelus

Alus saapui 28. marraskuuta Yokosukaan, missä se siirrettiin kuivatelakalle. Alus poistui 4. joulukuuta telakalta ja se lähti 12. joulukuuta Trukille ensimmäiselle kolmestatoista matkastaan kuljettaen lentokoneita, tarvikkeita ja matkustajia. Yleensä aluksen suojana olivat 7. hävittäjädivisioonan Akebono, Sazanami ja Ushio. Trukille alus saapui 18. joulukuuta ja se lähti paluumatkalle 21. joulukuuta.
Viimeiselle matkalleen alus lähti 30. marraskuuta 1943 Trukilta Yokosukaan Zuihon johtamassa laivasto-osastossa, johon kuuluivat myös Unyo ja Maya sekä saattajina Akebono, Sazanami, Urakaze ja Ushio. Chūyōlla oli 21 ja Unyolla 20 sukellusvene USS Sculpinilta vangittua merimiestä. Chūyōn osui 4. joulukuuta keulamakasiiniin sukellusvene USS Sailfishin laukaisema torpedo. Tulipalon seurauksena lentokannen etuosa romahti, mutta alus kykeni jatkamaan matkaansa puolella nopeudella peruuttamalla. Alukseen osui kuutisen tuntia myöhemmin kaksi uutta torpedoa konehuoneeseen. Kolme tuntia myöhemmin alukseen osui jälleen torpedo, jotka aiheuttivat massiivisen vuodon. Alus kaatui ja upposi keula edellä vieden mukanaan aluksen päällikön ja 513 miehistönjäsentä sekä yli 730 matkustajaa. Ainoastaan yksi sotavangeista pelastui, kun hävittäjät pelastivat merestä 160 aluksella ollutta.
Classic Rock

| Classic Rock |
| --- | --- |
Lehtityyppi:  aikakauslehti
Aihealue:  musiikki
Julkaisija:  Future plc
ISSN:  ISSN 1464-7834
Perustettu:  1998
Kotimaa:   Iso-Britannia
Kieli:  englanti
Aiheesta muualla
Kotisivu
Classic Rock on brittiläinen musiikkiaikakausilehti, joka perustettiin vuonna 1998. Lehdellä oli suurempi levikki kuin New Musical Express -lehdellä.milloin?
Aiheesta muualla

Virallinen kotisivu
David Fox (multimediatuottaja)

David Fox on yhdysvaltalainen multimediatuottaja. Hänen tunnetuin teoksensa lienee seikkailupeli Zak McKracken and the Alien Mindbenders, jonka hän suunnitteli.
David Fox työskenteli Lucasfilm Gamesissä sen perustamisesta alkaen. Hän jätti LucasArtsin kymmenen vuotta myöhemmin. Sen jälkeen hän on toiminut konsulttina peli- ja simulaattoriprojekteissa, tuottanut ja johtanut www-sivustoja sekä suunnitellut ja tuottanut opetusohjelmiston.
Colin Campbell Cooper

Colin Campbell Cooper
Colin Campbell Cooper, Kesä, maalattu vuonna 1918.
Colin Campbell Cooper Jr. (8. maaliskuuta 1856 Philadelphia – 6. marraskuuta 1937 Santa Barbara) oli yhdysvaltalainen taidemaalari. Hänen tyylisuuntauksensa oli impressionismi.